30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 336  της 19/29 Ιουλ. 1991 (ΦΕΚ Α΄ 118) Ίδρυση Α΄ Λιμενικού Τμήματος στο Κεντρικό Λιμεναρχείο Ηρακλείου και καθορισμός της τοπικής και καθ’ ύλην αρμοδιότητάς του. Έχοντας υπόψη: 1.Το άρθρ. 13 παρ. 1 του Νόμ. 672/1977 «Περί τροποποιήσεως και συμπληρώσεως του Ν.Δ. 530/ 1970 «Περί Λιμενοφυλάκων» και ετέρων τινών διατάξεων» (235 Α΄). 2.Τις διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «Περί συστάσεως Λιμενικών Τμημάτων εν ταις Περιφερείαις δικαιοδοσίας των Κεντρικών Λιμεναρχείων», όπως ισχύουν σήμερα (Α΄ 208). 3.Την με αριθ. 4129/2/91/8.5.1991 πρόταση του Αρχηγού του Λιμενικού Σώματος «Ίδρυση Λιμενικού Τμήματος στα Λινοπεράματα Ηρακλείου». 4.Την αριθ. 366/1991 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην περιφέρεια δικαιοδοσίας του Κεντρικού Λιμεναρχείου Ηρακλείου Α΄ Λιμενικό Τμήμα με έδρα τα Λινοπεράματα και περιφέρειαι δικαιοδοσίας δυτικά από Άκρα Παναγία και ανατολικά μέχρι και τις εκβολές του χειμάρου Γιόφυρος. Άρθρ.2.-1.Η καθ’ ύλην αρμοδιότητα του Λιμενικού Τμήματος που ιδρύεται με το Δ/γμα αυτό περιλαμβάνει: α.Όλες τις αρμοδιότητες δικαστικής και διοικητικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 43, 88 και 89 του Ν.Δ. 187/1973 «Περί Κώδικος Δημοσίου Ναυτικού Δικαίου» (Α΄ 261). Εξαιρούνται όλες οι διοικητικές πράξεις επιβολής προστίμου που εκδίδονται από τον Κεντρικό Λιμενάρχη Ηρακλείου. β.Την τήρηση λεμβολογίου και έκδοση αδειών αλιείας. γ.Την έκδοση και ανανέωση ναυτολογίων, την ενέργεια μεταβολών σε αυτά και την θεώρησή τους κατά τον κατάπλου ή απόπλου των πλοίων. 2.Ο Διοικητής του Λιμενικού Τμήματος αλληλογραφεί με τις αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Κεντρικού Λιμεναρχείου Ηρακλείου. 